Pühapäeval pühitseb peapiiskop Andres Põder Tallinna toomkirikus jumalateenistusel Peterburi Jaani koguduse lipu.  Eesti Lipu Seltsi liikmel Jüri Treil tekkis mõte teha suurlinna eesti kogudusele taastatud kirikuhoone puhul lipu näol kingitus. Asjaga olid päri toomkoguduse kauaaegne liige Jüri Kraft ja heraldik Priit Herodes.  Majandusliku poole võttis kanda Jüri Kraft, keda teame kui õmblusvabriku Sangar direktorit ja nõukogude võimu lõpuaja ministrit, kavandi  tegi Priit Herodes ja lipp valmistati Tallinna Lipuvabrikus. Lipp jäljendab EELK lipu kompositsiooni, millele on lisatud evangelist Johannese sümbolina kotka kujutis.  Lipu kinkimine märgib Trei sõnul paari­saja aasta pikkuse hingelise sideme jätkumist kahe koguduse vahel.  Rita Puidet